HNK Hajduk Split - Wikipedija

# HNK Hajduk Split

### Izvor: Wikipedija

Hajduk Split
Puno ime | Hrvatski nogometni klub Hajduk Split
Nadimak | hajduci, splitski bili, majstori s mora
Osnovan | 13. veljače 1911.
Igralište | Poljud, Split
Kapacitet | 34.200
Direktor | Fredi Fiorentini
Trener | Zoran Vulić
Liga | 1. HNL
2005./06. | 1. HNL, 5.

Glavni dres

Pričuvni dres

HNK Hajduk je najveće športsko društvo u Splitu i također jedno od većih u Hrvatskoj.

Puno ime je Hrvatski nogometni klub Hajduk Split.

## Osnivači

Klub su osnovali splitski praški studenti, Fabjan Kaliterna, Lucijan Stella, Ivan Šakić i Vjekoslav Ivanišević (svi izvori ne navode i Vladimira Šoru).

## Klupsko ime

Ime je dobio po hajducima, odmetnutim pobunjenicima romantiziranih u hrvatskom narodnom pjesništvu. Sam naziv je bio provokativan vlastima Austro-Ugarske monarhije, ali su domišljati osnivači "zasladili" zahtjev organima vlasti podatkom da :"...vojaci koji igraju nogomet mogu puno više pretrčati pod punom ratnom spremom".

Sam davatelj imena je bio profesor splitske gimnazije Josip Barač.

## O dresu

Hajdukov glavni dres je bijela majica, plave hlačice i plave čarape .

Drugi dres je okomito prugasta plavo-crvena majica i plave hlačice i plave čarape.

Treći dres je bio problematičan u izboru. Dok UEFA nije uvela obveznu prijavu trećeg dresa, nije bio ni postojao. Jedan od mogućih je bio i: okomito prugasta bijelo-crvena majica (kakav je na prvoj utakmici i bio, simbolizirajući boje iz hrvatskog grba). Međutim, zbog činjenice da je ovakav dres sličio na dresove nekih drugih klubova, koji su imali negativnu simboliku, stvar je bila zastala.

## Povijest

Utemeljen je 13. veljače 1911.. Utemeljili su ga splitski studenti koji su studirali u Pragu. Taj dan se uzima kao dan osnutka, jer tog dana je austrougarsko namjesništvo u Zadru odobrilo rad klubu.

Oko kluba su se okupljali pro-hrvatski, "puntarski" građani, pristaše sjedinjenja austro-ugarske carske pokrajine Dalmacije s ostatkom Hrvatske. Odatle i pridjev u nazivu "Hrvatski" i hrvatski grb kao dijel Hajdukovog grba. Čin osnutka hrvatskog kluba u Splitu nije ostavio ravnodušnim malobrojne lokalne talijanaše, koji su hitno formirali svoj nogometni klub "Calcio Spalato". Prvu povijesnu utakmicu HNK Hajduk je odigrao upravo protiv "Calcia", pobijedivši ih sa 9:0.

Za vrijeme šestosiječanjske diktature u Kraljevini Jugoslaviji, pridjev Hrvatski je bio prisilno zamijenjen pridjevom Jugoslavenski. Kroz talijansku okupaciju Splita, 1941.-1943., HNK Hajduk je odbio nastupati u tuđinskom (talijanskom) prvenstvu. Dolaskom grada Splita pod vlast NDH, stvari se nisu izmijenile. Iako su pokrenuli inicijativu za uključenje HNK Hajduka u nogometno prvenstvo NDH, kompromitiranost vlasti NDH s prijašnjom trgovinom hrvatskim ozemljem ( poglavito Splitom i dalmatinskom obalom ), rezultirala je odbijanjem Hajdukovih ljudi za sudjelovati u prvenstvu NDH.

HNK Hajduk je obnovio rad na Visu 1944., i djelujući pod nazivom Hajduk NOVJ je igrao sa savezničkim momčadima ( momčadima klubova iz zemalja pod kontrolom Saveznika i savezničkim vojnim/mornaričkim momčadima ) diljem slobodnih ozemlja Europe i Sredozemlja.

Za doba FNRJ/SFRJ, iz naziva je bio izbačen pridjev "Hrvatski".

## Sezona 2006/07.

- Treneri :

Zoran Vulić ( 20. lipanj - )

- Predsjednik: Branko Grgić
- Direktor: Fredi Fiorentini
- Sportski direktor: Petar Nadoveza, Tomislav Erceg

Igrači:

Vratari
Broj | Drž. | Igrač | Položaj
--- | --- | --- | ---
12 |  | Vladimir Balić | vratar
1 |  | Zlatko Runje | vratar
25 |  | Miro Varvodić | vratar

Obrambeni igrači
Broj | Drž. | Igrač | Položaj
--- | --- | --- | ---
27 |  | Luka Vučko | stoper
... |  | Mladen Pelaić | desni branič
26 |  | Boris Živković | desni i lijevi branič/stoper/obrambeni vezni
23 |  | Igor Kralevski | stoper
6 |  | Vlatko Đolonga | lijevi branič
3 |  | Miklosz Gaal | lijevi branič
22 |  | Igor Gal | stoper
21 |  | Darko Miladin ( kapetan ) | desni branič
17 |  | Tonči Žilić | stoper
18 |  | Mirko Hrgović | lijevi branič/lijevo krilo
5 |  | Jurica Buljat | stoper/desni branič

Vezni igrači
Broj | Drž. | Igrač | Položaj
--- | --- | --- | ---
4 |  | Dario Damjanović | obrambeni vezni
7 |  | Filip Marčić | obrambeni vezni/desni vezni
... |  | Felipe Campos | navalni vezni
8 |  | Igor Musa | obrambeni vezni/desni vezni
11 |  | Mario Carević ( na posudbi iz Stuttgarta ) | lijevi vezni/navalni vezni
24 |  | Josip Balatinac | navalni vezni
... |  | Ivan Bačak | vezni igrač
14 |  | Marin Ljubičić | vezni igrač/defenzivni vezni
19 |  | Dragan Blatnjak | desni vezni/napadač
28 |  | Toni Pezo | vezni igrač
29 |  | Stipe Bačelić-Grgić | vezni igrač/navalni vezni
15 |  | Drago Gabrić | vezni igrač

Napadači
Broj | Drž. | Igrač | Položaj
--- | --- | --- | ---
9 |  | Nikica Jelavić | napadač
20 |  | Pablo Munhoz | napadač
13 |  | Jurica Vučko | napadač/navalni vezni
30 |  | Tomislav Bušić | napadač
16 |  | Mladen Bartolović | napadač

### Transferi sezone 2006/07.

Iz kluba su prodani Mario Grgurović u Dinamo, te Mladen Bartulović u ukrajinski Dnjipro. Ivan Režić, Frane Ćaćić, Boris Džidić, Petar Šuto, Danijel Hrman, Tvrtko Kale, Goran Granić, Zvonimir Deranja i Josip Ćutuk napustili su klub po isteku ugovora, a Stipe Pletikosa i Sebastjan Cimirotič su se sa posudbe vratili u matične klubove. Krešimir Makarin posuđen je Kamen Ingradu, Darko Franić Zadru, a Nikola Kalinić Puli. Par sati prije završetka ljetnog prijelaznog roka, Niko Kranjčar prodan je engleskom Portsmouthu.

U klub su kao slobodni igrači došli Miklosz Gaal nakon probe, Zlatko Runje iz belgijskog Genta, Josip Balatinac kao slobodan igrač, Igor Musa iz Slaven Belupa, Luka Vučko iz ruskog Saturna i Mladen Bartolović iz Zagreba. Posljednji dan prijelaznog roka na posudbu je iz njemačkog Stuttgarta doveden negašnji prvotimac Hajduka, Mario Carević, vratio se i Jurica Vučko iz španjolskog Ejida, te je ugovor potpisao i negdašnji kapetan reprezentacije Boris Živković. U 10. mjesecu na probu je stigao brazilac Felipe Campos, no, ugovor je potpisao tek početkom prosinca.

U klub je došao, pa nakon priprema u Pulu otišao Josip Jerneić. Klub su također napustili kadet Ivan Čelinković ( Vitesse Arnhem ), te juniori Ivan Perišić u francuski Sochaux, i Ivan Strinić u Le Mans.

### Trasferi sezone 2006./07. (zima)

Na pripremama se klubu pridružio nekdašnji junior, dotad igrač Mosora, 19-godišnji Ivan Bačak. Iz belgijskog Standarda došao je 23-godišnji bivši mladi reprezentativac Mladen Pelaić.

## Grb

Hajdukov grb je hrvatska šahovnica u krugu, obrubljena plavom vrpcom, na čijoj lijevoj strani stoji brojka 19, a na desnoj brojka 11, simbolizirajući godinu osnutka Hajduka, 1911..

Od Drugog svjetskog rata, pa do otprilike Hrvatskog proljeća, hrvatska šahovnica u Hajdukovom grbu je bila - izbačena i zamijenjena crvenom zvijezdom petokrakom. Od tada se javlja i druga inačica, s hrvatskom šahovnicom, ali uz zvijezdu petokraku u gornjem dijelu grba, na spoju vijenaca. Do pred raspad SFRJ, pojavljuju se te dvije inačice Hajdukova grba, ali na igračkim dresovima je još uvijek isključivo stala zvijezda. U zadnjem prvenstvu Jugoslavije, 1990/91., Hajduk je nastupio sa starim grbom, hrvatskom šahovnicom.

## Športske odore

Boja njegova dresa je bijela majica i plave hlačice što prema predaji simbolizira bijelo jedro na plavom moru. Boja pričuvnog dresa je prugasto plavo-crvena majica i plave hlačice.

## Klupski uspjesi

### Naslovi prvaka

Prvenstvo Kraljevine SHS/Kraljevine Jugoslavije: 1927. i 1929.

Prvenstvo Banovine Hrvatske: 1941.

Za ovaj naslov je bolje je reći prvenstvo Hrvatskog nogometnog saveza, jer su u tom prvenstvu su te godine sudjelovali i sarajevski i subotički klubovi.

Prvenstvo NR Hrvatske (to prvenstvo je bilo izlučno takmičenje za ulazak za jugoslavensku 1. ligu): 1946.

Prvenstvo FNR Jugoslavije/SFR Jugoslavije: 1950., 1952., 1954/55., 1970/71., 1973/74., 1974/75., 1978/79.

Hajduk je bio dio "velike četvorice" SFRJ-nogometa i jedini klub koji je postao prvak u objema Jugoslavijama, a da nije bio iz glavnog grada jugoslavenske republike/pokrajine. Vrijedi napomenuti da je Hajduk jedini nogometni klub koji je sudjelovao u svim prvoligaškim natjecanjima u Jugoslaviji od 1923. do 1991. Isto tako, Hajduk je jedini klub u objema Jugoslavijama koji je osvojio naslov prvaka bez poraza.

Prvenstvo Republike Hrvatske: 1992., 1993/94., 1994/95., 2000/01., 2003/04. i 2004/05..

Kao i u Jugoslaviji, Hajduk je jedini klub koji je u svim prvenstvima RH igrao u najvišem rangu natjecanja, što zajedno čini neprekinuti niz od 79 sezona redovitog sudjelovanja u elitnom nogometnom razredu što je pravi svjetski raritet.

### Osvojeni kupovi

Jugokup ( Kup Maršala Tita ): 1967., 1972., 1973., 1974., 1975/76., 1976/77., 1983/84., 1986/87., 1990/91..

Hrvatski kup: 1992/93., 1994/95., 1999/2000., 2002/03..

Hrvatski superkup: 1992., 1992/93., 1993/94., 1994/95., 2003/04., 2004/05.

### Najveći uspjesi u europskim kupovima

Kup prvaka/Liga prvaka: četvrtzavršnica 1975/76., ispali su od PSV-a, 2:0 u Splitu i 0:3 (poslije produžetaka) u Eindhovenu.

četvrtzavršnica 1979/80., ispali su od HSV-a ( kasnijeg finalista ), 0:1 u Hamburgu i 3:2 u Splitu.

četvrtzavršnica 1994/95. , ispali su od Ajaxa, kasnijeg pobjednika, 0:0 u Splitu i 0:3 u Amsterdamu.

Kup kupova: poluzavršnica 1972/73., ispali su od Leeds Uniteda, 0:1 u Leedsu i 0:0 u Splitu.

Kup UEFA: poluzavršnica 1983/84., ispali su od Tottenham Hotspursa, kasnijih pobjednika, 2:1 u Splitu i 0:1 u Londonu.

## Igralište

HNK Hajduk igra svoje utakmice na Gradskom stadionu na Poljudu od 1979.. Od 1911. do 1979. utakmice je igrao na igralištu zvanom "Kod stare Plinare", gdje danas igra RK Nada. Teren se izvorno zvao "Kra'jeva njiva". Otkako je preselio na Poljud, staro igralište se u govoru u Splitu naziva "Stari Plac" ili "Staro Hajdukovo".

## Navijačka baza i skupine

Hajdukova organizirana navijačka skupina se zove Torcida, koja je uzela ime po svojim južnoameričkim uzorima.

HNK Hajduk ima veliku navijačku bazu širom Hrvatske, a izrazito snažnu bazu ima na hrvatskom priobalju od Savudrijske vale do Prevlake. Tradicionalno je jak u Dalmaciji.

Čak i u ostatku bivše SFRJ, HNK Hajduk je imao navijače svugdje, među svim narodnim i vjerskim zajednicama, kao nijedan drugi klub na području bivše SFRJ. Kao zanimljivost, važno je napomenuti spomenuti izrazito veliku omiljenost HNK "Hajduka" među Albancima u SFRJ, posebno na Kosovu, gdje se sklonost Hajduku može usporediti s onom u Dalmaciji.

## Igrači i treneri

Pored igračâ iz Hrvatske, u HNK "Hajduku" su igrali i igrači iz Bosne i Hercegovine, Slovenije, Crne Gore, Srbije, Macedonije, Kosova, Albanije, Italije (iako Hrvat, vratar O.Gazzari je imao talijansko državljanstvo), Češke, Rusije, Liberije, Australije, Kanade, Urugvaja, od kojih su njeki bili i igrači predstavničkih vrstâ svojih zemaljâ.

Pored trenerâ iz Hrvatske, HNK "Hajduka" su trenirali i treneri iz Bosne i Hercegovine, Srbije, Bugarske, Mađarske i Češke, od kojih su njeki bili i treneri predstavničkih vrstâ svojih zemalja i velikih klubova općenito.

### Najbolji strijelci

Ukupno:

U prvoligaškim natjecanjima:

### Najveći treneri

U ovaj popis su ušli i poznati veliki treneri su radili u "Hajduku" (rezultatska uspješnost nije bio nuždni kriterij).

Poznati "Hajdukovi" treneri
bio trenerom od - do | Drž. | Trener | Položaj na kojem je igrao
--- | --- | --- | ---
.... |  | Luka Kaliterna | vratar
.... |  | Vlatko Marković | ....
.... |  | Tomislav Ivić | obrambeni igrač
.... |  | Ivan Katalinić | vratar
2005/06. |  | Miroslav Blažević | napadač

### Najveći igrači

Vratari
Broj | Drž. | Igrač | Položaj
--- | --- | --- | ---
1 |  | Vladimir Beara | vratar
1 |  | Ivan Katalinić | vratar
1 |  | Zoran Simović | vratar
1 |  | Ivan Pudar | vratar
1 |  | Tonči Gabrić | vratar

Obrambeni igrači
Broj | Drž. | Igrač | Položaj
--- | --- | --- | ---
5 |  | Slavko Luštica | obrambeni igrač
4 |  | Luka Peruzović | obrambeni igrač
2 |  | Vilson Džoni | obrambeni igrač
5 |  | Dragan Holcer | obrambeni igrač
6 |  | Ivan Buljan | obrambeni igrač
6 |  | Vedran Rožić | obrambeni igrač
9 |  | Zoran Vujović | obrambeni igrač/vezni igrač
6 |  | Slaven Bilić | obrambeni igrač
11 |  | Robert Jarni | obrambeni/vezni igrač

Vezni igrači
Broj | Drž. | Igrač | Položaj
--- | --- | --- | ---
10 |  | Jiři Sobotka | lijevi vezni
9 |  | Brane Oblak | vezni igrač
8 |  | Dražen Mužinić | vezni igrač
10 |  | Jurica Jerković | lijevi vezni
10 |  | Boriša Đorđević | lijevi vezni
4 |  | Ivan Gudelj | vezni igrač
10 |  | Niko Kranjčar | vezni igrač
8 |  | Blaž Slišković | desni vezni
10 |  | Aljoša Asanović | lijevi vezni

Napadači
Broj | Drž. | Igrač | Položaj
--- | --- | --- | ---
... |  | Ljubo Benčić | napadač
10 |  | Frane Matošić | napadač
... |  | Vlade Kragić | napadač
10 |  | Bernard Vukas | napadač
9 |  | Andrija Anković | napadač
9 |  | Pero Nadoveza | napadač
11 |  | Ivica Šurjak | napadač
7 |  | Slaviša Žungul | napadač
7 |  | Zlatko Vujović | napadač
11 |  | Alen Bokšić | napadač
11 |  | Ardian Kozniku | napadač

## Klupski rekordi

- Hajduk od 1950. čuva rekord kojeg nije uspio srušiti ni jedan drugi klub u SFRJ i Hrvatskoj od 1946. do danas. Splićani su u svojoj šampionskoj osvojili prvenstvo SFRJ bez i jednog poraza. Bila je to sezona uoči Svjetskog prvenstva u Brazilu, pa je odlučeno da se igra od proljeća do zime. Hajduk je u 18 kola od ožujka do studenog ostvario 10 pobjeda i 8 neriješenih. Unatoč toj činjenici, naslov prvaka nije bio izvjestan sve do zadnjih nekoliko kola i utakmice sa Crvenom zvezdom.

Ova je godina značajna i zbog rođenja Torcide, koja se po prvi put okupila na ključnoj utakmici protiv Crvene zvezde u pretposljednjem kolu 29. listopada. 20.000 navijača nosilo je "bile" do preokreta i pobjede 2:1, koja im je donijela prvi naslov prvaka nakon 2. svjetskog rata.

- Najbolji start prvenstva: 06.-07. - 7 pobjeda izareda, niz je prekinut porazom od Osijeka, koji nakon te utakmice 7 utakmica nije ostvario pobjedu (osječki niz još nije prekinut)

- Najveća pobjeda:

- Najveći poraz:

## Zanimljivosti

- Prvi pogodak za Hajduka je postignut - koljenom.

- Splićani su morali biti žestoki Hajdukovci. Staro "Hajdukovo" igralište se nalazi preko puta splitskog - rodilišta, koje ima prekrasni pogled prema jugu na "Stari Plac". Prvi objekt kojeg su mali Splićani vidili je bio Hajdukov stadion!

## Nagrade

- Na kraju svake sezone najborbenijem se igraču daje nagrada Torcide - prsten Hajdučko srce.

## Vanjske poveznice

- HNK Hajduk - Split -- Službena stranica (Hrvatski)
- Stranica navijačke skupine Torcida (Hrvatski)
- HNK Hajduk Neslužbena stranica (Hrvatski)
- Videoblog - Navijaci Hajduka (Engleski)

U Wikimedijinu spremniku nalazi se još materijala na temu:
HNK Hajduk Split

Dobavljeno iz "http://hr.wikipedia.org../../../h/n/k/HNK_Hajduk_Split_15c2.html"

Kategorije: Hrvatski nogometni klubovi | Sport u Splitu | HNK Hajduk Split | Zaštićene stranice za neprijavljene suradnike

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- Deutsch
- Ελληνικά
- English
- Suomi
- Français
- עברית
- Italiano
- 日本語
- Nederlands
- Polski
- Srpskohrvatski / Српскохрватски
- Svenska